Dato:

Vedr. Snifning blandt eleverne – generel orientering

Kære forældre 

Der er desværre observeret tilfælde af snifning blandt elever i x. klasse. Ved snifning indånder den unge giftige dampe fra opløsningsmidler eller drivgasser med det formål at opnå en rus. Snifning er meget farligt og skal derfor stoppes med det samme. 

Sniffe-problemet er kun udbredt blandt ganske få elever, og skolen har allerede haft samtaler med de pågældende og underrettet deres forældre. 

Skolen vil i den nærmeste tid have skærpet opmærksomhed på eventuelle tegn på snifning hos de pågældende og blandt skolens øvrige elever. Vi vil endvidere holde forældrene underrettet, hvis snifning - mod forventning – skulle vise sig at være mere udbredt end først antaget.

På nuværende tidspunkt agter skolen ikke at give forebyggende information om snifning til alle eleverne. En sådan generel information kan meget let have uønsket 'reklameeffekt', sådan at unge, der ikke kendte til snifning i forvejen, bliver interesseret i at prøve det. Og det ønsker vi at undgå. Skulle det imidlertid vise sig, at problemet er udbredt til en større gruppe elever, vil spørgsmålet om generel information blive taget op igen.

Til forældregruppen, som ikke har snifning direkte inde på livet, tilråder skolen:
•	Undgå panik. Snifning er et modefænomen, som holder op igen. Langt de fleste unge prøver ikke at sniffe.
•	Tal med den unge om, at snifning er foregået på skolen, at det er opdaget, og at det er dumt og farligt at sniffe. Bl.a. kan snifning give alvorlig forgiftning og er meget brandfarligt.
•	Undgå at overdramatisere – det afskrækker ikke den unge fra at prøve snifning, snarere tværtimod.
•	Læs om snifning på hjemmesiden www.netstof.dk og www.sst.dk

At forældre i samarbejde med skolen udviser styrket iagttagelse og opmærksomhed er i reglen nok til at forebygge snifning eller stoppe et aktuelt forbrug.

Med venlig hilsen